আসহাবে আইকা

আসহাবুল আইকা দুটি শব্দের সমন্বয়ে গঠিত। আসহাব(আরবী: اصحاب)অর্থ- সাথী,সঙ্গী বা বাসিন্দা। আইকা (আরবী: ايكة)অর্থ- জঙ্গল,ঝোপ,বন বা তৃণভূমি। যারা বনে, জঙ্গলে বা ঝোপে বাস করে তাকে ‘আসহাবে আইকা’ বলে। কুরআনে চার বার এই শব্দটি এসেছে। وَإِن كَانَ أَصْحَابُ الْأَيْكَةِ لَظَالِمِينَ অনুবাদ: নিশ্চয় আসহাবে আইকার অধিবাসীরা পাপী ছিল। (সূরা হিজর, আয়াত-৭৮) كَذَّبَ أَصْحَابُ الْأَيْكَةِ الْمُرْسَلِينَ অনুবাদ: আসহাবে আইকার অধিবাসীরা পয়গম্বরগণকে মিথ্যাবাদী বলেছে। (সূরা শুআরা, আয়াত-১৭৬) وَثَمُودُ وَقَوْمُ لُوطٍ وَأَصْحَابُ الْأَيْكَةِ ۚ أُولَٰئِكَ الْأَحْزَابُ অনুবাদ: সামুদ, লূতের সম্প্রদায় ও আইকার লোকেরা। এরাই ছিল বহু বাহিনী। (সূরা সদ-আয়াত-১৩) وَأَصْحَابُ الْأَيْكَةِ وَقَوْمُ تُبَّعٍ ۚ كُلٌّ كَذَّبَ الرُّسُلَ فَحَقَّ وَعِيدِ অনুবাদ: আসহাবে আইকার অধিবাসীরা এবং তোব্বা সম্প্রদায়। প্রত্যেকেই রসূলগণকে মিথ্যা বলেছে, অতঃপর আমার শাস্তির যোগ্য হয়েছে। (সূরা ক্বফ, আয়াত-১৪) ‘আসহাবে আইকা’ শুয়াইব(আ.) এর গোত্র এবং মাদয়ানের নিকটবর্তী বাসিন্দাদের বুঝানো হয়। বলা হয়ে থাকে যে আইকা অর্থাৎ একটি ঘন বড় গাছ এবং এরকম একটি গাছ মাদয়ান এলাকায় ছিল। যে গাছটিকে মানুষ পূজা করতো। হযরত শুয়াইব(আ.)এর দাওয়াত দেওয়ার সীমানা ছিল মাদয়ান এলাকা। যেখানকার বাসিন্দারা একটি গাছের পূজা করত। এই এলাকার বাসিন্দাদের ‘আসহাবে আইকা’ বলা হয়। এই হিসেবে আসহাবুল আইকা এবং মাদয়ানের নবি একজনই ছিলেন এবং তারা একই নবীর উম্মত ছিলেন। আসহাবে আইকা বা আসহাবে মাদয়ান হলো হেজাজের সিরিয়ার সাথে সংযুক্তি একটি জায়গা। যার অক্ষাংশ দক্ষিণ আফ্রিকার দক্ষিণ প্রান্তরের অক্ষাংশের সাথে মিলে যায়। কেউ কেউ বলে যে সিরিয়ার সাথে মিলিত ছিল এই এলাকাটি। মুফাসসিরগণ একমত নন যে, ‘আসহাবে মাদয়ান’ এবং ‘আসহাবে আইকা’ একই নাকি পৃথক উপজাতি। কয়েকজন মনে করেন যে উভয়ই পৃথক উপজাতি ছিল। তবে গ্রহণযোগ্য মত হলো উভয়টি একই উপজাতির নাম। হাফিজ ইমাদউদ্দীন ইবনে কাসিরের অভিমত হলো যে, এই এলাকায় আইকা নামের একটি গাছ ছিল এবং বাসিন্দারা এই গাছেরই উপাসনা করত। সুতরাং মাদয়ানের বাসিন্দাদের এই কারণে আসহাবে আইকা বলা হয়েছিল। আসহাবে মাদয়ান হলো- এলাকার সাথে সম্বন্ধযুক্ত নাম। আসহাবে আইকা হলো- একটি ধর্মীয় বিশ্বাসের সাথে সম্বন্ধযুক্ত নাম। কুরআনে শুয়াইব এবং তার সম্প্রদায়ের ঘটনা বর্ণিত হয়েছে। তার সম্প্রদায়ের লোকেরা কুফর ও শিরক এবং ওজনে কম দেওয়ার মধ্যে লিপ্ত ছিলেন। শুয়াইব তাদেরকে একত্ববাদের দাওয়াত দিয়েছিলেন।পরিমাপে কম দিতে নিষেধ করেছিলেন এবং এর পরিণতি সম্পর্কে অবহিত করেছিলেন। কিন্ত তার সম্প্রদায় তার কথা শুনেনি। তার বিরোধীতা করেছে। তার দাওয়াত প্রত্যাখ্যান করেছে। তাকে মিথ্যবাদী বলে সাব্যস্ত করেছে। পরিণতিতে একটি কঠিন শাস্তি দ্বারা এই সম্প্রদায়কে ধ্বংস করা হয়েছিল। এই শাস্তি ভয়াবহ ভূমিকম্প ও আগুনের আকারে এসে ছিল। আসহাবে আইকার বাসিন্দা জুলুম,অত্যাচারের পাশিপাশি কুফর ,শিরক ও ওজনে কম দেওয়ার মতো অপরাথে লিপ্ত ছিল। তাদের বসতি সদোমের নিকটে ছিল এবং তাদের সময়কালও খুব কাছাকাছি ছিল। উভয় বসতিই আল্লাহর শাস্তিতে ধ্বংস হয়েছিল। "القرآن الكريم - تفسير الطبري - تفسير سورة الحجر - الآية 78"। quran.ksu.edu.sa। সংগ্রহের তারিখ ২০২০-০৪-১৭।  "সুরা হিজর - habibur.com"। habibur.com। সংগ্রহের তারিখ ২০২০-০৪-১৭।  "القرآن الكريم - تفسير ابن كثير - تفسير سورة الشعراء - الآية 176"। quran.ksu.edu.sa। সংগ্রহের তারিখ ২০২০-০৪-১৭।  "সুরা শু'য়ারা - habibur.com"। habibur.com। সংগ্রহের তারিখ ২০২০-০৪-১৭।  "القرآن الكريم - تفسير الطبري - تفسير سورة ص - الآية 13"। quran.ksu.edu.sa। সংগ্রহের তারিখ ২০২০-০৪-১৭।  "সুরা সা'দ - habibur.com"। habibur.com। সংগ্রহের তারিখ ২০২০-০৪-১৭।  "القرآن الكريم - تفسير ابن كثير - تفسير سورة ق - الآية 14"। quran.ksu.edu.sa। সংগ্রহের তারিখ ২০২০-০৪-১৭।  (تفسیر مکہ مفسر مولانا صلاح الدین یوسف مطبع شاہ فہدقرآن کمپلیکس سعودی عرب تفسیر جلالین جلال الدین سیوطی سورہ ہود آیت84